**ΕΝΟΤΗΤΑ 6 Η ΟΜΟΡΦΙΑ ΔΕΝ ΕΙΝΑΙ ΤΟ ΠΑΝ**

**Α. ΚΕΙΜΕΝΟ Μετάφραση**

Ένα μεγάλο ελάφι διψώντας το καλοκαίρι φτάνει κοντά σε μια πηγή καθαρή και βαθιά και, αφού ήπιε όσο ήθελε, παρατηρούσε τη μορφή του σώματός του. Κυρίως επαινούσε τη μορφή των κεράτων με την ιδέα ότι ήταν στολίδι για όλο το σώμα του. Κατηγορούσε όμως τα λεπτά του πόδια, επειδή, κατά τη γνώμη του, δεν μπορούσαν να αντέξουν όλο το βάρος (του σώματος) του. Κι ενώ ασχολούνταν με αυτά, ακούγεται ξαφνικά γάβγισμα σκύλων και κυνηγοί κοντά του. Άρχισε λοιπόν να τρέχει ορμητικά, για να ξεφύγει, και, όσο έτρεχε σε ομαλό έδαφος, το έσωζε η ταχύτητα των ποδιών του. Όταν όμως έπεσε σε πυκνό δάσος, επειδή του μπλέχτηκαν τα κέρατα, παγιδεύτηκε και έμαθε εξ ιδίας πείρας, ότι, πράγματι, ήταν κακός κριτής του εαυτού του, επειδή κατηγορούσε αυτά που το έσωζαν, ενώ επαινούσε αυτά που το πρόδωσαν.

**Γ. ΓΡΑΜΜΑΤΙΚΗ**

**Η α’ κλίση ουσιαστικών**

Η α­’ κλί­ση ου­σι­α­στι­κών πε­ρι­λαμ­βά­νει όλα τα αρσε­νι­κά ου­σι­α­στι­κά που στην ο­νο­μα­στι­κή ε­νι­κού λή­γουν σε –ας και –ης και τα θη­λυ­κά σε –α και –η. Δεν πε­ρι­λαμ­βά­νει ουδέτερα.

|  |  |  |  |  |  |  |  |
| --- | --- | --- | --- | --- | --- | --- | --- |
| **Αρσενικά** | | | | | | | |
|  | **Ενικός** | | **Πληθυντικός** | | **Ενικός** | | **Πληθυντικός** | |
| **πτώση** | **α.ε.** | **ν.ε.** | **α.ε.** | **ν.ε.** | **α.ε.** | **ν.ε.** | **α.ε.** | **ν.ε.** |
| ονομ.  γεν.  δοτ.  αιτιατ.  κλητ. | **λοχίας**  **λοχίου**  **λοχίᾳ**  **λοχίαν**  **λοχία** | λοχίας  λοχία  ―  λοχία  λοχία | **λοχίαι**  **λοχιῶν**  **λοχίαις**  **λοχίας**  **λοχίαι** | λοχίες  λοχιών  ―  λοχίες  λοχίες | **ποιητής**  **ποιητοῦ**  **ποιητῇ**  **ποιητήν**  **ποιητά** | ποιητής  ποιητή  ―  ποιητή  ποιητή | **ποιηταί**  **ποιτῶν**  **ποιηταῖς**  **ποιητάς**  **ποιηταί** | ποιητές  ποιητών  ―  ποιητές  ποιητές |

#### ****Παρατηρήσεις για τα αρσενικά****

* Τα πρωτόκλιτα αρσενικά έχουν κατάληξη γενικής ενικού –ου (βλ. λοχίου, ποιητοῦ).
* Τα αρσε­νι­κά σε –ης έ­χουν κα­νο­νι­κά κλη­τι­κή σε –ᾰ (-α βρα­χύ). Ε­ξαι­ρού­νται ό­σα στην ο­νο­μα­στι­κή ε­νι­κού λή­γουν σε –δης (π.χ. Ἀ­τρεί­δης).

|  |  |  |  |
| --- | --- | --- | --- |
| **Θηλυκά σε -η** | | | |
|  | **Ενικός** | | **Πληθυντικός** | |
| **πτώση** | **α.ε.** | **ν.ε.** | **α.ε.** | **ν.ε.** |
| ονομ.  γεν.  δοτ.  αιτιατ.  κλητ. | **νίκη**  **νίκης**  **νίκῃ**  **νίκην**  **νίκη** | νίκη  νίκης  ―  νίκη  νίκη | **νῖκαι**  **νικῶν**  **νίκαις**  **νίκας**  **νῖκαι** | νίκες  νικών  ―  νίκες  νίκες |

|  |  |  |  |  |  |  |  |
| --- | --- | --- | --- | --- | --- | --- | --- |
| **Θηλυκά σε –α** | | | | | | | |
|  | **Ενικός** | | **Πληθυντικός** | | **Ενικός** | | **Πληθυντικός** | |
| **πτώση** | **α.ε.** | **ν.ε.** | **α.ε.** | **ν.ε.** | **α.ε.** | **ν.ε.** | **α.ε.** | **ν.ε.** |
| ονομ.  γεν.  δοτ.  αιτιατ.  κλητ. | **τράπεζα**  **τραπέζης**  **τραπέζῃ**  **τράπεζαν**  **τράπεζα** | τράπεζα  τράπεζας  ―  τράπεζα  τράπεζα | **τράπεζαι**  **τραπεζῶν**  **τραπέζαις**  **τραπέζας**  **τράπεζαι** | τράπεζες  τραπεζών  ―  τράπεζες  τράπεζες | **χώρα**  **χώρας**  **χώρᾳ**  **χώραν**  **χώρα** | χώρα  χώρας  ―  χώρα  χώρα | **χῶραι**  **χωρῶν**  **χώραις**  **χώρας**  **χῶραι** | χώρες  χωρών  ―  χώρες  χώρες |

#### ****Παρατηρήσεις για τα θηλυκά σε –****α

* Τα θη­λυ­κά σε –α, αν πριν α­πό το –α στην ο­νο­μα­στι­κή ε­νι­κού υπάρχει φω­νή­εν ή –ρ-, έ­χουν το –α της κα­τά­λη­ξης μα­κρό (κα­θα­ρό), ό­που και αν συ­να­ντά­ται, και το δι­α­τη­ρούν σε ό­λη την κλί­ση τους (βλ. χώ­ρα).
* Τα θη­λυ­κά σε –α, αν πριν α­πό το –α στην ο­νο­μα­στι­κή ε­νι­κού έ­χουν σύμ­φω­νο πλην του –ρ-, έ­χουν το –α της κα­τά­λη­ξης βρα­χύ (μη κα­θα­ρό) και στη γε­νι­κή και δο­τι­κή ε­νι­κού το με­τα­τρέ­πουν σε –η– (βλ. τρά­πε­ζα).
* Εξαιρούνταιτα γαῖ­α, γραῖ­α, μοῖ­ρα, πεῖ­ρα, σφαῖ­ρα και σφῦ­ρα, που έ­χουν το –α βρα­χύ.

#### ****Γενικές παρατηρήσεις για την α΄ κλίση****

* Τα πρω­τό­κλι­τα ου­σι­α­στι­κά το­νί­ζουν τη γε­νι­κή πλη­θυ­ντι­κού στη λή­γου­σα που παίρ­νει πε­ρι­σπω­μέ­νη (βλ. λο­χι­ῶν, ποι­η­τῶν, νι­κῶν, τρα­πε­ζῶν, χω­ρῶν).
* Ό­λα τα πρω­τό­κλι­τα ου­σι­α­στι­κά πα­ρου­σι­ά­ζουν τις ί­δι­ες κα­τα­λή­ξεις στον πλη­θυ­ντι­κό α­ρι­θμό, οι ο­ποί­ες μά­λι­στα συ­μπί­πτουν με τις κα­τα­λή­ξεις του θη­λυ­κού άρ­θρου.
* Η κα­τά­λη­ξης –ας, ό­που και αν εμ­φα­νί­ζε­ται σε πρω­τό­κλι­το ου­σι­α­στι­κό, εί­ναι μα­κρά (βλ. χώ­ρας).
* Τα ο­ξύ­το­να και πα­ρο­ξύ­το­να πρω­τό­κλι­τα ου­σι­α­στι­κά δι­α­τη­ρούν τον τό­νο τους στην ί­δι­α συλ­λα­βή κα­θ’ ό­λη την κλί­ση τους, εκτός βέβαια από τη γενική πληθυντικού που τονίζεται πάντοτε στη λήγουσα και περισπάται.
* Γε­νι­κή και δο­τι­κή ε­νι­κού και πλη­θυ­ντι­κού που το­νί­ζο­νται στη λή­γου­σα περισπώνται.
* Το –αι α­κά­λυ­πτο στο τέ­λος των κλι­τών λέ­ξε­ων εί­ναι βρα­χύ. Ό­ταν ό­μως κα­λύ­πτε­ται α­πό –ς, ξα­να­γί­νε­ται μα­κρό (βλ. χῶραι, χώραις).